CELEX: C2006/022/18
Language: da
Date: 2006-01-28 00:00:00
Title: Sag C-440/05: Sag anlagt den  8. december 2005  af Kommissionen for De Europæiske Fællesskaber mod Rådet for Den Europæiske Union

28.1.2006   
            
            
               DA
            
            
               Den Europæiske Unions Tidende
            
            
               C 22/10
            
         Sag anlagt den 8. december 2005 af Kommissionen for De Europæiske Fællesskaber mod Rådet for Den Europæiske Union
   (Sag C-440/05)
   (2006/C 22/18)
   Processprog: fransk
   Ved De Europæiske Fællesskabers Domstol er der den 8. december 2005 anlagt sag mod Rådet for Den Europæiske Union af Kommissionen for De Europæiske Fællesskaber ved W. Bogensberger og R. Troosters, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               —
            
            
               Det fastslås, at Rådets rammeafgørelse 2005/667/RIA af 12. juli 2005 om skærpelse af de strafferetlige rammer med henblik på håndhævelse af lovgivningen til bekæmpelse af forurening fra skibe (1) er ulovlig.
            
         
               —
            
            
               Nævnte rammeafgørelse annulleres.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter:
   Henset til Domstolens formålsbestemte tilgangsvinkel i dom af 13. september 2005 i sag C-176/03 (Kommissionen mod Rådet, endnu ikke trykt i Samling af Afgørelser), samt til den omstændighed, at de i artikel 1-10 i rammeafgørelse 2005/667/RIA fastsatte foranstaltninger udgør foranstaltninger af en strafferetlig karakter, som er nødvendige for at garantere effektiviteten af den fælles transportpolitik som udviklet ved direktiv 2005/35 EF (2), mener Kommissionen, at rammeafgørelsen — da den ikke kan deles op — i sin helhed tilsidesætter artikel 47 EU, og derfor er ulovlig.
   
      (1)  EUT L 255 af 30.9.2005, s. 164.
   
      (2)  Europa-Parlamentets og Rådets direktiv 2005/35/EF af 7.9.2005 om forurening fra skibe og om indførelse af sanktioner for overtrædelser, EUT L 255 af 30.9.2005, s. 11.